الشمس حست بالمخاطر والنهر منهم يحاذر حاشه گالو هالعساكر بينه تنقاس * ما يثني بالملاحم العلي يشهد صارمه جسد مرحب صار سيره بالعدل من جسّمه ومن دبچ عباس گاعه ترتعد متعلمه نادته وعاميها طوله هله براعي الغانمه
ختنگت الدنيه بهواها وكربله تطشر ضواها والهواشم رف لواها ورفعو الراس * الحومه يالعباس تشهد علي سورة زلزله هوه زلزلها الحرايب يعني راعي الاوله انته منك خايف الطف هيه نفس المسأله تسجلت صفين بسمه ونته بسمك كربله
العاشر محرم عمري لو للخدمه ما دام ادعولي بالمجلس اناشدكم يخدام اهدولي لطمه اعله الصدر راح انتظرها بالگبر يخدام 1 العمر كله گضيته بمجلس حسيني شمحلاته الدمع لو نومس بعيني گبل المقتل احذر تخلص سنيني وما تلطم بعد ياوسفه چفيني
شلون انزل الگبري وبعد ما عندي عاشور متعود اسمع حمزه وشكاتبله منظور لحسيني خدمة هل عمر راح انتظرها بالگبر يخدام 2 گبل عاشور خوفي تختنگ ريتي تذكروني وصيتي وهالله بوصيتي انه بخدمة ابو اليمه اعتله صيتي من دون المجالس شنهي تربيتي
من غير ابو اليمه تظيع الدنيه والدين هذا الفلك ما يبقه لو ما مجلس حسين دمعه اللي عالخد تنحفر راح انتظرها بالگبر يخدام 3 من زغري المجالس ليها اتعنه وينعه القاري عل منبر اسمعنه عله الفطره مصاب حسين اشوفنه وچن فوگ الرمح راسه المحنه
متعود ابچي اعله الغريب ودمعتي دموم وبالطف اصيحن ليتني اوياكم يمظلوم كل دمعه هلتله نذر راح انتظرها بالگبر يخدام 4 لون صار اربعين حسين يالماشين وما موجود انا وغمظة هالعين تهدولي مسافه بجاه ضلع حسين وسلامي للغريب وللفگد چفين
قبل المسيره لو صدگ خلصت حياتي راح ابچي حسره اعله المشي حتى بمماتي كل خطوه يتبعها اجر راح انتظرها بالگبر يخدام 5 همي بالگبر لو صار فوگي اثجيل تره معناها ظهري ما شبع زنجيل منين الحيل اجيبه بلحدي هذا الحيل تموت عيوني وسفه ولا دموع تسيل
وين العمر خلّص لون سألوني لثنين عمري فنيته راح اگلهم انا لحسين الخدمة حبيبي افتقر راح انتظرها بالگبر يخدام **** الشاعر اياد الديراوي
يمه جسام .. الخاطر امك لا تطفي شموعك يمه جسام .. مو وكتها الليله يبني دموعك للعرس احسب دهر ونته ناوي اعله السفر يمه جسام يمه جسام 1 يمه لا تذبح فرحتي .. الخاطرك يبني عشت وداعت عيونك اموتن .. لو خبر جاني متت تنسى عشرتنه يجسام وتروح عشنه انا اوياك يا يمه اعله روح واليجرحك انا اتلگه الجروح
يمه روحي .. مو چبيره بگد عمر ايامك يمه روحي .. چانت بصدرك حظن لالامك عمري بدموعك گصر ونته ناوي اعله السفر يمه جسام. يمه جسام 2 اقسم اعليك ابشبابك لا تفارگني ابد من يعوضني ييمه هوه بس انته الولد
يمه ساعه بساعه ربيتك نذر انا من عمري احطلك عمر خوفي من اتروح احفرلك گبر ابقى يمي .. وانا احرسك يمه حتى امن الهوه ابقى يمي .. لو رحت ما يبقه بعيوني ضوه فرگتك تحني الظهر ونته ناوي اعله السفر يمه جسام يمه جسام 3 يمه كل سهر الليالي .. لا تگلي انسيته انا ام وحگي عندك .. تعبي ما عوضيته
هذا دين او انته ابن خير العرب چا بعد يمته تجازيني التعب يعني إله اسمع اوليدي انخظب ردلي ديني .. مو تجازيني بكبرتي وداعتك ردلي ديني .. ذني شمعاتك ييمه وحنتك ردتك اتعوظ السهر ونته ناوي اعله السفر يمه جسام يمه جسام 4 يمه لو ما لحظه اشوفك .. ما يدگ نبظ الگلب لو تهت مره ابطريقي .. انته تزرعلي درب
يمه بعدك دنيتي تصبح ظلام ان چان ما ينفع ييمه هل كلام انا ما مره نمت اله تنام انا اريدك .. لو بعد مره تنام اعله المتن انا اريدك .. ان ما كفاك الخيمه اسويها حظن گلت احطك بالنظر ونته ناوي اعله السفر يمه جسام يمه جسام 5 إمسح ادموعك ييمه ولغي فكرة روحتك عمرك ابايديه احسبه إشفت من دنيتك يمه من عيني عجب عينك تدير بعده عمرك يالولد كلش زغير فكرت باچر البسنك حرير
مو وكتها .. يمه وجهك بعده ما شايف شمس مو وكتها .. الحنه هاي اتريد من عندك عرس شمعك اگبالك عثر ونته ناوي اعله السفر يمه جسام يمه جسام ****
تبختر ابكيفه من شهر سيفه طوعه شافته ارتجل بعلي ذكرها البطل من شهر سيفه * رنة سيوف الملاحم والجيوش اتگابلت وحده مسلم جيش واگف خزره بعيونه حلت راقبت طوعه شمرته الگاع حدره اتمايلت بالوصي ذكرها مسلم هلهلت وتبسمت
زلزل الكوفه الشمره معروفه لايگ بعينه الزعل بعلي ذكرها البطل من شهر سيفه * لايگ السيف اعله طوله صاحت الوادم حذر واحد الواحد يگله امن الگبر حيدر ظهر من تقدم خطوه ليهم عسكر بعسكر عثر الحومه جدامه زغيره وين من عنده المفر
ما يلاگونه علي بعيونه گرب بالحومه الاجل بعلي ذكرها البطل من شهر سيفه * شردو الگالو نقاتل سيف مسلم بس صعد ومن صرخ مسلم يحيدر الما يحارب هم شرد سيرة ابن العاص ردت توزعت بين العدد ذولي مو گد الرجوله واحد ابواحد لبد
محد اتقدم مسلم اتبسم ريح ما هز الجبل بعلي ذكرها البطل من شهر سيفه * كلشي بالكوفه تمايل وغرگت الحومه دمه الكوفه مو بس هيه مالت مال ميزان السمه سيوف هاشم بالحرايب عالنصر متعلمه اتربو بحظن الكلافه وللصعب متحزمه
والحرب تشهد بسيف الاموحد اليوم واحد ما يظل بعلي ذكرها البطل من شهر سيفه * الموت مسلم هوه نفسه والجيوش ابلا علم مو فقط صمصام بيده وما يلوحه المنهزم من رفس بالگاع رجله انحفرت اگبور الزلم والمَلَك عزريل جابه وبالجثث خلا يلم
من سمع صوته لملم الموته الموت من مسلم خجل بعلي ذكرها البطل من شهر سيفه *